Բայց ՀՀ անկախության, միջազգային դիրքի բարձրացման երաշխիք հանդիսանալով, այն կարող է նպաստել մեր երկրի ինքնուրույն որոշումներ կայացնելուն, ինչը մետրոպոլիայի քիմքին հաճելի լինել չի կարող: Լիարժեքորեն ինքնուրույն պետությունը հեշտությամբ կառավարվող, զուտ կրեմլյան շահերին ծառայող չի լինի: Առավել ևս, երբ խոսվում է որպես Մետաքսի ճանապարհի մաս նաև Արցախը ներառելու մասին: Այսօր Կրեմլի մունետիկները առիթը բաց չեն թողնում` Արցախում ռուսական խաղաղարարներ տեղադրելու անհրաժեշտությունից խոսել: Ռուսաստանին օդ ու ջրի պես պետք է Արցախում ռազմական ներկայություն հաստատելը, քանզի այդպիսով ինքը հնարավորություն կստանա վերահսկել ողջ տարածաշրջանը: